CELEX: 32011D0715(01)
Language: ro
Date: 2011-07-12 00:00:00
Title: Decizia Consiliului din 12 iulie 2011 privind numirea supleantului președintelui Camerei de recurs a Oficiului Comunitar pentru Soiuri de Plante

15.7.2011   
            
            
               RO
            
            
               Jurnalul Oficial al Uniunii Europene
            
            
               C 209/17
            
         DECIZIA CONSILIULUI
   din 12 iulie 2011
   privind numirea supleantului președintelui Camerei de recurs a Oficiului Comunitar pentru Soiuri de Plante
   2011/C 209/09
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 2100/94 al Consiliului din 27 iulie 1994 de instituire a unui sistem de protecție comunitară a soiurilor de plante (1), în special articolul 47 alineatul (1),
   având în vedere lista candidaților propusă de către Comisie la 20 aprilie 2011, după obținerea avizului Consiliului de administrație al Oficiului Comunitar pentru Soiuri de Plante,
   întrucât:
   
               (1)
            
            
               Consiliul a adoptat la 17 decembrie 2007 Decizia 2007/858/CE (2) privind numirea dlui Paul A.C.E. VAN DER KOOIJ în calitate de președinte al Camerei de recurs a Oficiului Comunitar pentru Soiuri de Plante și a dlui Timothy MILLETT în calitate de supleant al acestuia.
            
         
               (2)
            
            
               Ca urmare a demisiei dlui Timothy MILLETT, a devenit vacantă poziția de supleant al președintelui Camerei de recurs,
            
         ADOPTĂ PREZENTA DECIZIE:
   Articolul 1
   Dna Sari Kaarina HAUKKA, născută la 12 iulie 1966, se numește supleant al președintelui Camerei de recurs a Oficiului Comunitar pentru Soiuri de Plante pentru o perioadă de cinci ani.
   Mandatul acesteia începe la data intrării sale în funcție. Respectiva dată se stabilește de comun acord cu președintele și Consiliul de administrație al oficiului.
   Articolul 2
   Prezenta decizie intră în vigoare la data adoptării.
   
      Adoptată la Bruxelles, 12 iulie 2011.
      
         
            Pentru Consiliu
         
         
            Președintele
         
         J. VINCENT-ROSTOWSKI
      
   
   
      (1)  JO L 227, 1.9.1994, p. 1.
   
      (2)  JO L 337, 21.12.2007, p. 105.